2. ΒΑΣΙΛΙΚΟΝ ΔΙΑΤΑΓΜΑ της 7/13 Μαΐου 1936 Περί εκτελέσεως της παρ. 3 του άρθρ. 6 του Ν. 5269. ΄Εχοντες υπ’ όψει τας διατάξεις του άρθρ. 6 παρ. 3 του Ν. 5269 και ιδόντες το υπ’ αριθ. 256 ε.ε. πρακτικόν του Συμβουλίου Επικρατείας, προτάσει του Ημετέρου επί της Συγκοινωνίας Υπουργού, απεφασίσαμεν και διατάσσομεν. Άρθρ.1.-1.Δια την αποζημίωσιν των εκ των σχεδίων ρυμοτομίας απαλλοτριουμένων γηπέδων υπόχρεοι τυγχάνουσι οι Δήμοι και αι κοινότητες και οι παρόδιοι ιδιοκτήται κατά τα κατωτέρω οριζόμενα. 2.Ως παρόδιοι ιδιοκτήται θεωρούνται εκείνοι των οποίων τα ακίνητα έχουσι πρόσωπον επί των εκ των σχεδίων ρυμοτομίας οριζομένων οδών, πλατειών, κήπων, αλσών και εν γένει κοινοχρήστων χώρων ή αποκτώσι τοιούτον πρόσωπον επί των αυτών χώρων δια τακτοποιήσεως των ακινήτων των μετά των γειτονικών ή δια προσκυρώσεως μη αρτίων οικοπέδων. 3.Η αντιστοιχούσα εις έκαστον ακίνητον προς αποζημίωσιν έκτασις προσδιορίζεται εκ του προσώπου τούτου επί του κοινοχρήστου χώρου και δη εκ των καθέτων των αγομένων εκ των σημείων της συναντήσεως των εκατέρωθεν ορίων του προσώπου μετά της οικοδομικής γραμμής επί τον άξονα της οδού ή την έναντι οικοδομικήν γραμμήν ή την παράλληλον προς την οικοδομικήν γραμμήν τοιαύτην την προσδιορίζουσαν την δεκάμετρον λωρίδα, προκειμένου περί ευρέων κοινοχρήστων χώρων. 4.Οι διατάξεις του παρόντος δ/τος εφαρμόζονται και για τις διανοίξεις ή διαπλατύνσεις οδών, οι οποίες αποτελούν όρια των εγκεκριμένων σχεδίων πόλεων». Η παρ. 4 προστέθηκε από την παρ. 10 του άρθρ. 95 του νόμ. 1892/31-31 Ιουλ. 1990, (ΦΕΚ Α΄ 101), τόμ. 10Α, σελ. 248,33. ΄Αρθρ.2.-1.Προκειμένου περί οδού πλάτους μέχρις 20 μέτρων, εγκρινομένης το πρώτον και ρυμοτομούσης καθ’ άπαν αυτής το πλάτος οικόπεδα, η υποχρέωσις εκάστου παροδίου ιδιοκτήτου συνίσταται εις την αποζημίωσιν του τμήματος του περικλειομένου υπό του άξονος της οδού, της οικοδομικής γραμμής και των επί τον άξονα καθέτων των αγομένων εκ των σημείων της συναντήσεως των ορίων του προσώπου μετά της οικοδομικής γραμμής. 2.Προκειμένου περί διασταυρώσεως δύο οδών, υπό γωνίαν ορθήν, της αυτής ως άνω φύσεως, το βαρύνον το επί της γωνίας ακίνητον τμήμα της ρυμοτομουμένης εκτάσεως υπολογίζεται κατά την προηγουμένην παράγραφον και ως προς την ετέραν των οδών προσδιοριζόμενον εκ της συναντήσεως των αξόνων των δύο οδών. 3.Εάν δύο οδοί διασταυρούνται εν σχήματι Τ, τέμνονται δε υπό γωνίαν οξείαν με αποτετμημένην την ακμήν ταύτης, το επί της οξείας γωνίας ακίνητον βαρύνεται δια το τμήμα το καθοριζόμενον υπό του άξονος της σχηματιζούσης την οξείαν γωνίαν, οδού, συνεχιζομένου παραλλήλως της αποτετμημένης πλευράς κατά το αυτό πλάτος και των καθέτων των αγομένων επί τα όρια του προσώπου του επί της γωνίας ακινήτου. Το τμήμα το απομένον μεταξύ των αξόνων των τεμνομένων οδών και του άνω παραλλήλως της αποτμήσεως συνεχιζομένου άξονος θεωρείται ως πλατεία ή διευρύνσις και αποζημιούται κατά τα κατωτέρω σχετικώς οριζόμενα. (Αντί για τη σελ. 306,01) Σελ. 306,01(α) Τεύχος 1100-Σελ. 97 Δόμηση επί ρυμοτομουμένων ακινήτων 23.Δ.γ.2 23.Δ.γ.2 Δόμηση επί ρυμοτομουμένων ακινήτων 4.Εάν αι ομοίως ως εν τη προηγουμένη παραγράφω, διασταυρούμεναι οδοί έχουσι διαφορετικά πλάτη δια τον προσδιορισμόν του επιβαρύνοντος το επί της οξείας γωνίας ακίνητον τμήματος συνεχίζεται παραλλήλως τη αποτετμημένη πλευρά ο άξων της στενωτέρας οδού. 5.Προκειμένου περί διασταυρώσεως 2 του αυτού ή διαφόρου πλάτους οδών δημιουργούσης οξείας γωνίας με αποτετμημένας τας ακμάς, ο υπολογισμός του βαρύνοντος τα επί των οξειών γωνιών ακίνητα τμήματος γίνεται αναλόγως κατά τα εν ταις προηγουμέναις παρ. 3 και 4 οριζόμενα. 6.Δια την περίπτωσιν της εκ της διασταυρώσεως δύο οδών προκυπτούσης αμβλείας γωνίας ή και της οξείας άνευ αποτμήσεως της ακμής αυτής εφαρμόζονται τα εν παρ. 2. ΄Αρθρ.3.-1.Προκειμένου περί διαπλατύνσεως παλαιάς υφισταμένης οδού μέχρις 20 μέτρων, τα εκ της διαπλατύνσεως ρυμοτομούμενα οικόπεδα αποζημιούνται υπό των επ’ αμφοτέρων των πλευρών της οδού παροδίων ακινήτων εκάστου τούτου βαρυνομένου με το ήμισυ του ρυμοτομουμένου τμήματος του περικλειομένου υπό των εκατέρωθεν οικοδομικών γραμμών και του επί της οδού προσώπου αυτού και δη των από της συναντήσεως τούτου μετά της οικοδομικής γραμμής αγομένων καθέτων. 2.Εάν η υφισταμένη οδός διαπλατύνεται εις πλάτος μείζον των 20 μέτρων, εκ των συνεπεία της διαπλατύνσεως ρυμοτομουμένων οικοπέδων αφαιρείται ζώνη πλάτους ίσου προς το επί πλέον των είκοσι μέτρων, ασχέτως θέσεως, δι’ ην βαρύνεται ο Δήμος ή η Κοινότης, η υπόλοιπος δε ρυμοτομουμένη έκτασις αναλογίζεται μεταξύ των παροδίων ακινήτων αμφοτέρων των πλευρών της οδού κατά τα εν τη προηγουμένη παραγράφω της διαχωριζούσης την βαρύνουσαν τον δήμον ή την Κοινότητα ζώνην γραμμής επεχούσης δια τον αναλογισμόν θέσιν οικοδομικής γραμμής. 3.Εν τη περιπτώσει της προηγουμένης παραγράφου εάν η υπάρχουσα οδός διηνοίχθη συνεπεία απαλλοτριώσεως των υπ’ αυτής καταληφθέντων οικοπέδων είτε υπό του Δημοσίου, είτε υπό του Δήμου ή της Κοινότητος δια τον αναλογισμόν των εκ της διαπλατύνσεως των ρυμοτομουμένων οικοπέδων, αφαιρείται το πλάτος της συνεπεία απαλλοτριώσεως δανοιχθείσης οδού, το δε υπόλοιπον ρυμοτομούμενον τμήμα κατανέμεται μεταξύ των παροδίων ακινήτων κατά τα εν ταις παρ. 1 και 2, βαρυνομένου του Δήμου ή της Κοινότητος μόνον εάν μετά την αφαίρεσιν του ως άνω πλάτους της υπαρχούσης οδού η ρυμομουμένη έκτασις έχει πλάτος μείζον των είκοσι μέτρων και μόνον, δια το επί πλέον του πλάτους τούτου. ΄Αρθρ.4.-1.Προκειμένου περί οδών πλάτους μεγαλυτέρου των είκοσι μέτρων καταλαμβανουσών καθ’ άπαν το πλάτος αυτών, οικόπεδα, το βαρύνον έκαστον παρόδιον ακίνητον τμήμα υπολογίζεται βάσει του μήκους του επί της οδού προσώπου αυτού και επί ζώνης πλάτους 10 μέτρων παραλλήλου τη οικοδομική γραμμή. Το μεταξύ των ούτως αγομένων παραλλήλως των οικοδομικών γραμμών δεκαμέτρων λωρίδων υπολοιπόμενον ρυμοτομούμενον τμήμα βαρύνει τον Δήμον ή την Κοινότητα. 2.Εάν αι ως άνω υπέρ τα είκοσι μέτρα οδοί καταλαμβάνωσιν εν μέρει μόνον οικόπεδα, αποτελούσαι διαπλάτυνσιν υφισταμένων πράγματι οδών, μη προελθουσών συνεπεία απαλλοτριώσεως κατά τα εν τη παρ. 3 του προηγουμένου άρθρου, δια τον αναλογισμόν της αποζημιώσεως των εκ της διαπλατύνσεως ρυμοτομουμένων οικοπέδων εφαρμόζονται τα εν τη παρ. 2 του προηγουμένου άρθρου οριζόμενα. ΄Αρθρ.5.-1.Δια την αποζημίωσιν των υπό πλατειών, αλσών, κήπων κοινοχρήστων πρασιών, απλών διαπλατύνσεων περί τας διασταυρώσεις των οδών ή και την συμβολήν δύο ή περισσοτέρων τοιούτων, διανοιγομένων το πρώτον και καταλαμβανόντων καθ’ άπαν το πλάτος αυτών οικόπεδα, έκαστον των επί των χώρων τούτων εχόντων πρόσωπον ακινήτων βαρύνεται δια την αποζημίωσιν του τμήματος του περικλειομένου υπό της οικοδομικής γραμμής, υπό παραλλήλου προς ταύτην γραμμής εις απόστασιν 10 μέτρων απ’ αυτής αγομένης και των καθέτων των αγομένων από της παραλλήλου ως άνω γραμμής επί τα όρια του ακινήτου κατά την συνάντησιν αυτών μετά της οικοδομικής γραμμής. Εις την παρ. 1 είχε προστεθή εδάφιον δια του Β.Δ. 25 Φεβρ./19 Μαρτ. 1949 πλην τούτο κατηργήθη δια του Β.Δ. 21/24 Μαρτ. 1951. 2.Εάν κατά τον ως άνω υπολογισμόν των βαρυνόντων έκαστον υπόχρεων ακίνητον τμημάτων, συμπέσωσιν, εν μέρει ταύτα, το τμήμα το σχηματιζόμενον εκ των ως άνω συμπιπτόντων μικροτέρων δύο ή και περισσοτέρων τμημάτων, βαρύνει εξ ίσου τα ακίνητα τα έχοντα πρόσωπον επ’ αυτού και των οποίων τα αντίστοιχα τμήματα συμπίπτωσιν. 3.Ειδικώς δια την περίπτωσιν των απλών διαπλατύνσεων περί τας διασταυρώσεις των οδών ή και την συμβολήν τοιούτων, δύναται κατ’ ανάλογον εφαρμογήν των εν ταις παρ. 3, 4 και 5 του άρθρ. 2 οριζομένων να συνεχίζωνται οι άξονες των οδών (και επί οδών διαφορετικού Σελ. 307 Δόμηση επί ρυμοτομουμένων ακινήτων 23.Δ.γ.2 πλάτους, οι άξονες του μικροτέρου πλάτους οδών) μέχρι συναντήσεως των αξόνων των λοιπών οδών, κατανεμομένου του υπολοίπου εκτός των αξόνων χώρου, καθ’ ο μέρος δεν αφίσταται των οικοδομικών γραμμών πλέον των δέκα μέτρων, μεταξύ των υποχρέων ακινήτων εξ ίσου. 4.Δια τα πέραν των κατά την παρ. 1 δεκαμέτρων λωρίδων ρυμοτουμούμενα οικόπεδα ή τμήματα αυτών η προς αποζημίωσιν υποχρέωσις βαρύνει τον οικείον Δήμον ή Κοινότητα. ΄Αρθρ.6.-1.Προκειμένου περί αποζημιώσεως οικοπέδων ρυμοτομουμένων υπό πλατείας κλπ. προβλεπομένης υπό του σχεδίου ρυμοτομίας κατά την συμβολήν υπαρχουσών παλαιών οδών διαπλατυνομένων ή μη, εφ’ όσον υπό ταύτης δεν καταλαμβάνονται κατά πάσαν την έκτασιν αυτής οικόπεδα, αλλά μέρος ταύτης αποτελείται από τας παλαιάς οδούς, δια τον κανονισμόν του βαρύνοντος έκαστον επί της πλατείας έχον πρόσωπον ακίνητον υπολογίζεται α)η θέσις της πλατείας, προσδιοριζομένη δια καθέτων ενουσών τας περί αυτήν οικοδομικάς γραμμάς, β)η έκτασις των ρυμοτομουμένων υπό της πλατείας οικοπέδων, γ)το εμβαδόν της μετά την αφαίρεσιν την δεκαμέτρων λωρίδων υπολειπομένης εκτός τούτων εκτάσεως της βαρυνούσης την Κοινότητα, ανεξαρτήτως αν εν τη εκτάσει ταύτη περιλαμβάνονται ρυμοτομούμενα μέρη οικοπέδων ή συμπίπτει αύτη επί υφισταμένης παλαιάς οδού, δ)το εις μέτρα μήκος προσώπου εκάστου επί της πλατείας έχοντος πρόσωπον ακινήτου. Βάσει των ανωτέρω ορίζεται το εις έκαστον ακίνητον αναλόγως του μήκους του προσώπου του και δι’ έκαστον μέτρον τούτου αναλογούν ποσοστόν της κατά το στοιχείον β΄ ρυμοτομουμένης εκτάσεως μετά την εκ ταύτης αφαίρεσιν της κατά το στοιχείον γ΄ εκτάσεως της βαρυνούσης τον οικείον Δήμον ή Κοινότητα. 2.Εάν συνεπεία τροποποιήσεως του σχεδίου ρυμοτομίας, οδός προβλεπομένη δια τούτου, αποτελέση μέρος δημιουργουμένης δια της τροποποιήσεως πλατείας καταργουμένου οικοδομικού τετραγώνου εν όλω ή εν μέρει, τα επί της παραμενούσης εν ισχύϊ οικοδομικής γραμμής ακίνητα βαρύνονται με την δεκάμετρον λωρίδα, μειουμένην καθ’ ο ποσόν επεβαρύνθησαν δια την αποζημίωσιν της οδού και δη κατά το ήμισυ πλάτος αυτής. 3.Διαπλατυνομένης υπαρχούσης βάσει του σχεδίου διευρύνσεως κατά την συμβολήν οδών, εάν βάσει του κατά τ’ ανωτέρω αναλογισμού της υποχρέωσεως των παροδίων η έκτασις του υπάρχοντος κοινοχρήστου χώρου ευρεθή αναλογούσα εις τον Δήμον ή την Κοινότητα, αφαιρείται εκ της βαρυνούσης τα επί της πλατείας ακίνητα ρυμοτομουμένης εκτάσεως ίση έκτασις προς την ανωτέρω αναλογούσαν εις τον Δήμον ή την Κοινότητα, αποζημιωτέαν υπό του Δήμου ή Κοινότητος. Σελ. 308 23.Δ.γ.2 Δόμηση επί ρυμοτομουμένων ακινήτων 4.Διαπλατυνομένης πλατείας ή απλής διευρύνσεως παρά την συμβολήν οδών, η εκ της διαπλατύνσεως ρυμοτομουμένη έκτασις αποζημιούται υπό του Δήμου ή της Κοινότητος, εάν οι παρόδιοι ιδιοκτήται επεβαρύνθησαν δια την υπάρχουσαν πλατείαν με την δεκάμετρον λωρίδα. Εις περίπτωσιν καθ' ην ως εκ της διαπλατύνσεως αποκτά εμμέσως ή αμέσως πρόσωπον επί της πλατείας ακίνητον μη έχον πρόσωπον επί της παλαιάς πλατείας και επομένως μη επιβαρυνθέν δια της δεκαμέτρου λωρίδος, ως προς την αντιστοιχούσαν εις τούτο συνεπεία της διαπλατύνσεως ρυμοτομουμένην έκτασιν και μέχρι της δεκαμέτρου λωρίδος δεν υποχρεούται ο Δήμος ή η Κοινότης, αλλ' αυτό τούτο το εκ της διαπλατύνσεως κτώμενον πρόσωπον επί της πλατείας ακίνητον. Άρθρ.7.-1.Προκειμένου περί οδών παραλιακών, εκατέρωθεν ποταμών ή ρευμάτων, εκατέρωθεν σιδ/κών γραμμών κλπ. η υποχρέωσις των επί των οδών τούτων εχόντων ή κτωμένων πρόσωπον ακινήτων εκτείνεται μέχρι πλάτους 10 μέτρων, του επί πλέον βαρύνοντος τον Δήμον ή την Κοινότητα. 2.Εάν έναντι οικοδομικών γραμμών προβλέπεται εκ του σχεδίου ρυμοτομίας πλατείας, άλσος ή κήπος ή εν γένει κοινόχρηστος χώρος, η υποχρέωσις των επί των χώρων τούτων εχόντων πρόσωπον ακινήτων ορίζεται εις την αποζημίωσιν δεκαμέτρου λωρίδος, ανεξαρήτως αν εν τω σχεδίω ρυμοτομίας προβλέπεται η διαμόρφωσις του όλου μεταξύ των γύρωθεν οικοδομικών γραμμών κοινοχρήστου χώρου, διατιθεμένου μέρους τούτου δια οδούς και μέρους δι' άλσος, κήπον ή πρασιάν. Άρθρ.8.-1.Επιβαλλομένης εκ του σχεδίου ρυμοτομίας της μεταθέσεως εγκεκριμένης κατά τούτο οδού, η υποχρέωσις προς αποζημίωσιν των εκ της μεταθέσεως ρυμοτομουμένων οικοπέδων βαρύνει τους εκ ταύτης ωφεληθέντας, είτε τον Δήμον ή Κοινότητα εάν η μετατεθείσα οδός είχε καταστή κοινόχρηστος, είτε τα επί της νέας οικοδομικής γραμμής ακίνητα, εάν εις ταύτα προσηύξησεν η μη καταστάσα κοινόχρηστος έκτασις της μετατεθείσης οδού. 2.Εάν συν τη μεταθέσει οδού τινός, επιβάλλεται και η διαπλάτυνσις ταύτης ως προς το ποσόν της διαπλατύνσεως ο αναλογισμός ενεργείται βάσει των διατάξεων του άρθρ. 3 του παρόντος. Άρθρ.9.-1.Επιτρέπεται η τυχόν απαιτηθησομένη διευκρίνισις των διατάξεων του παρόντος Β.Δ/τος δια σχετικών διευκρινιστικών διαγραμμάτων. 2.Αι διατάξεις του παρόντος ισχύουσι δια πάσας τας πόλεις, κώμας και συνοικισμούς του Κράτους. 